《泗上亭》
清代·张諴

泗上亭，王业起。秦皇侈言万世君，那知亭长是天子。

亭长纵观秦皇帝，喟然丈夫当如此。车驾东游厌王气，亭长自疑私自喜。

亭长作天子，县吏为相国，开国君相萃一邑。沛中邑，泗上亭。

殷亳都，周镐京。

作者简介：浙江平湖人，字希和，号熙和。乾隆四十二年举人。有《婴山小园诗文集》、《梅花诗话》、《峨嵋山小志》。